Twee Franse spelers toets positief vir virus | Netwerk24
Twee Franse spelers toets positief vir virus
20 Februarie 2021 18:56
Frankryk se Gabin Villière vier Arthur Vincent (13) se drie teen Italië in Rome vroeër vandeesmaand. Foto: Reuters
Die Franse vleuel Gabin Villière en die stut Mohamed Haouas is positief getoets vir die koronavirus.
Dit is slegs dae nadat Frankryk se hoofafrigter, Fabien Galthie, die voorspelerafrigter, William Servat, en nog 'n lid van die spanbestuur ook positief vir die virus getoets is.
Die Franse Rugbyfederasie (FFR) het Saterdag in 'n verklaring gesê van die 32 toetse wat Vrydag gedoen is, was 29 negatief.
Al die lede van die groep sal Sondag weer getoets word.
Frankryk is veronderstel om volgende Saterdag teen Skotland in 'n Sesnasies-wedstryd in die Stade de France in Parys te speel.
Die Franse minister van gesondheid, Olivier Véran, het Donderdag aangekondig dat iemand wat positief toets moet nou vir tien dae isoleer, en nie meer sewe dae soos vroeër die geval was nie. Frankryk probeer om infeksies met die nuwe variante van die virus te bekamp.
Die FFR het gesê hy sal Sondag 'n nuwe groep van 31 spelers aanwys.
Frankryk is tans boaan die puntelys van die Sesnasies-reeks ná twee oorwinnings in twee wedstryde. Les Blues probeer om dié toernooi vir die eerste keer sedert 2010 te wen. – Reuters